[{"text_idx": "#000000", "text": "La Titaniko de la movado jam longan tempon subakvig\u0302as, sed tio apenau\u0306 estas kulpo de iuj konkretaj esperantistoj, des malpli de la foririnta UEA-estraro. La \u201dbona malnova tempo\u201d de la Esperanto-movado estas for, kaj nova tempo pli sukcesa malvers\u0302ajne venos, opinias Grigorij Arosev."}, {"text_idx": "#000001", "text": "Willy Sto\u0308wer: La pereo de Titanic."}, {"text_idx": "#000002", "text": "La Esperanta mondo en tiu formo, en kiu ni g\u0302in konis dum la lastaj jardekoj, venas al sia fino, eble ec\u0302 jam venis. La subite akrig\u0302intaj diskutoj pri la sorto de la Jarlibro, Centra Oficejo de UEA, la konvulsia kaj absolute sensenca altigo de la UEA-kotizoj, la komato de TEJO, la morto de plurdekoj da fakaj kaj landaj sekcioj-asocioj \u2014 c\u0302io c\u0302i estas parto de tutmonda procezo, kiun oni apenau\u0306 rajtas nomi \u201dkrizo\u201d \u2014 g\u0302i estas kompleta malapero."}, {"text_idx": "#000004", "text": "Kion certe ne indas fari, tio estas kulpigi la foririntan UEA-estraron kaj ekzemple ties prezidanton Mark Fettes. Li, tre kapabla kaj estimata movadano, malbons\u0302ance por si ekgvidis UEA-n en la plej malbona periodo, kiam ig\u0302is tutklare, ke la antau\u0306aj modeloj ne funkcias, sed la novaj jen ne ekzistas jen ne estas realigeblaj."}, {"text_idx": "#000005", "text": "Fettes povus fari multajn aferojn alimaniere, pli bone kaj pli akurate, sed certe li, nur unu homo, ne povis elakvigi la preskau\u0306 dronintan Titanikon \u2014 Titanikon, kiun persiste celis dronigi amaso da homoj. C\u0302u iu alia kiel prezidanto povus savi la situacion kaj post la eksprezidantig\u0302o lasi la asocion en malpli senesperiga stato? Probable, sed c\u0302iuokaze estus ne esence pli bone."}, {"text_idx": "#000006", "text": "Lau\u0306 mi, la gvidantoj de la movado ege subtaksis kelkajn minacojn kaj perspektivojn kaj inverse supertaksis kelkajn fenomenojn. La gvidantoj estis multnombraj, tute ne necesas mencii konkretajn nomojn. Praktike respondecas c\u0302iuj, kiuj rajtis je signifaj decidoj ekde proksimume 1990, kaj ilia strategia blindeco ne permesis al la movado evolui kaj eviti la nunan staton."}, {"text_idx": "#000007", "text": "Plej grave subtaksita estis la falo de intereso al Esperanto, kio siavice estas kau\u0306zita de la tutmondig\u0302o, la fulmrapida evoluo de la interreto kaj la domina disvastig\u0302o de la angla lingvo."}, {"text_idx": "#000010", "text": "La neglektado de la interreto estas plia doloro. La nuntempa stato estas hontinda: ni havas nur kelkajn funkciantajn servojn por la tuta Esperanto-mondo, apenau\u0306 ec\u0302 kelkdekojn. Pri la \u201cnova retejo de UEA\u201d oni ec\u0302 ne plu s\u0302ercas: la afero jam delonge ne estas ridinda. Sendube iam ni havos g\u0302in, sed g\u0302i same sendube je la tago de sia apero jam estos eksmoda (ni esperu almenau\u0306 ke la servoj funkcios)."}, {"text_idx": "#000013", "text": "La junulara movado estas en multe pli dang\u0302era situacio, kaj la disfalo de la antau\u0306a konsisto de la TEJO-estraro estas en si mem jam diagnozo. En j\u0302usa teksto c\u0302e Libera Folio oni povas legi jenon: \u201dJunuloj ne povas plani sian vivon du jarojn antau\u0306en, kaj tial ne emas akcepti sindevigon por tiel longa tempo\u201d. Tuj aperas demando: c\u0302u nun la vivo tiom forte malfacilig\u0302is? Kial pli frue tio (planado de vivo du jarojn antau\u0306en) estis ebla, kiam estis multe malpli da komunikrimedoj kaj entute malpli da ebloj por aktivado, kaj ne plu eblas nun?"}, {"text_idx": "#000019", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000033", "text": "Nu, kara Ivano, la modelo pri Difuzo (disvastig\u0302o) de Novaj Aferoj eliras de tio, ke por bone disvastigi ion necesas komenci ne per tio, ke oni agas vaste, sed per tio, ke oni unue direktig\u0302as al la t.n. \u201cpioniroj\u201d. #Kategorioj_de_adoptantoj . La grandeco de tiu subgrupo estas nur proks. 2 procentoj de la fina celgrupo. La modelo diras, ke en la unua fazo c\u0302iuj aliaj partoj de la fina celgrupo estas simple neatingeblaj. La kau\u0306zo estas, ke la plimulto de la homoj ne agas memstare, sed multege orientig\u0302as lau\u0306 la ekzemplo de aliaj; sendepende agas nur c\u0302. du procentoj."}, {"text_idx": "#000045", "text": "> Kion certe ne indas fari, tio estas kulpigi la foririntan UEA-estraron kaj ekzemple ties prezidanton Mark Fettes"}, {"text_idx": "#000047", "text": "C\u0302u la situacio sen c\u0302iuj tiuj katastrofaj decidoj (pri kiuj oni ja rajtas kulpigi la forpasintan estraron, c\u0302ar g\u0302i prenis ilin) estus tute sama? Eble. Sed se malsanulon oni batas, oni bonvolu poste ne argumenti, ke la batoj plene sengravas, c\u0302ar la malsanulo ja jam estis malsana, do unu baton pli au\u0306 malpli..."}, {"text_idx": "#000056", "text": "La teksto estas iom surpriza, ne pro la enhavo, sed pro la ofta manko de bona motivigo de la unuopaj asertoj. En multaj kazoj la asertoj s\u0302ajne ne konformas kun la reala mondo."}, {"text_idx": "#000059", "text": "La vorto-klarigo pri \u201cmovado\u201d estas grava punkto: Mi ne dubas, ke la tradiciaj Esperanto-organizoj perdadas gravecon; ili ekestis antau\u0306 jarcento kaj ne jam sukcesis adapti sin al la nova mondo."}, {"text_idx": "#000067", "text": "Helpus al UEA se Evidea povus redoni al g\u0302i la investon en Amikumu, kun la intertempa sendube granda gajno."}, {"text_idx": "#000070", "text": "\u201dLa \u201dbona malnova tempo\u201d de la Esperanto-movado estas for\u201d. C\u0302u la bona tempo de hitlera persekuto au\u0306 la bona tempo de stalina persekuto? C\u0302u la tempo de malpermeso de Franco au\u0306 la bona tempo de malpermeso de Salazar?"}, {"text_idx": "#000071", "text": "Kara Roberto, temas nur pri evoluo de la ideo de internacia lingvo en la praktiko. Kiel diris Heraklito, la greka antau\u0306sokrata filozofo, \u201cc\u0302io fluas\u201d. Li diris ankau\u0306, ke \u201cneniu eniras la saman riveron du fojoj\u201d.\nDo, la Esperanto-movado kiel ni konas mortas \u2013 (eble jam mortis \u2013 kaj nun ni devas entombigi g\u0302in) kaj konstruu novan.\nFakto estas, ke la tradicia E-movado brile plenumis sian historian mision, nome \u201cvivantigi projekton de lingvo\u201d. Nun venas la dua fazo, nome lokigi tiun lingvon alte en la konstruado de justa, libera, fratan kaj modere prosperan mondon. La movado por Esperanto gvidata de esperantistoj kiuj prenas Esperanton kiel hobion mortis. Hobiuloj c\u0302iam ekzistoj kaj c\u0302iam konsistigos la grandan plimulton en la Esperantan komunumon, sed nun venas la tempo de fakaj profesiaj asocioj, kaj instruado kaj diskonigo de Esperanto atingos novan kaj pli altan nivelon, sed c\u0302io estos ligital al konkretaj celoj sur la kampo de aplikado. Anstatau\u0306 unu E-movado pluraj E-movadidoj estos kreitaj kaj c\u0302iuj havos sian c\u0302efmotoran Esperanto-asocion.\nPro tio mi insistas en la aserto, ke UEA devas rezigni pri la ideo, ke g\u0302i plu estos la plej pinta E-asocio en supro de piramido. Aperos pluraj novaj asocioj, agantaj kiel c\u0302efmotoraj asocioj sur iu specifa E\u2013movadido kaj UEA riskas resti sur la malavangardo de tiu nova ondo, se g\u0302i insistos roli kiel g\u0302i rolis g\u0302is nun.\nJen terura leg\u0302o: se oni ne volas s\u0302ang\u0302ig\u0302i lau\u0306 la fluo de la historiaj ondoj, oni mortas. UEA bezonas g\u0302isfunde serc\u0302i sian lokon kiel c\u0302efmotoran asocion sur iu fako, iu E-movadido. Ekzemple, g\u0302i povos sin prezenti kiel c\u0302efmotora asocio sur la kampo de g\u0302enerala socia komunikado: gazetara servo, eksteraj rilatoj kaj merkatumado pri Esperanto. Tiel g\u0302i povos servi al c\u0302iuj aliaj E-asocioj tra la mondo kaj estos apogita de c\u0302iuj.\nLa nuna UEA-piramido fakte neniam funkciis bone. UEA estas ne pli ol granda E-klubo apogata \u201cde c\u0302iuj\u201d tra la mondo."}, {"text_idx": "#000072", "text": "Tiu bona malnova tempo kiam Esperanto kondukis en la sama direkto kiel la Angla, nome for de la Germana au\u0306 de la Rusa.\nTiu bona malnova tempo kiam la Usona popoio ankorau\u0306 ne estis la internacia popolo (nu, reale g\u0302i estas la imperia popolo, sendepende de la volo de la unuopa popolano, sed facilas ne vidi tion).\nTiu bona malnova tempo kiam oni povis kredi ke tutmonda superrego de Esperanto estus pozitiva afero en si mem, sendepende de la sorto de aliaj lingvoj."}, {"text_idx": "#000084", "text": "Kara Stano, bv. klarigi al mi, kiel vi imagas la formorton de Esperantujo! C\u0302iujare pli ol 800.000 homoj eklernas Esperanton c\u0302e Duolingo. Duolingo mem iam informis, ke proks. 5 % de ili venas g\u0302is la fino de la kurso. Do c\u0302iujare jam nur per Duolingo proks. 40.000 homoj venas g\u0302is la nivelo de baza lingvoscio. Tio estas proks. 8-foje tiom, kiom UEA havas kiel individuajn membrojn. Kiel en tia situacio vi imagas la fizikan formorton de Esperantujo?"}, {"text_idx": "#000094", "text": "Lu parolas pri imponaj nombroj 800-mil kaj 40-mil c\u0302iujare. (Mi ne povas prijug\u0302i la validecon de liaj nombroj, sed mi supozas, ke ili estas g\u0302ustaj.)"}, {"text_idx": "#000095", "text": "Sed kion signifas tiuj nombroj? Se Duolingo produktas c\u0302iujare 40-mil novajn kursfinintojn (t. e. c\u0302iumonate pli ol 3300), nun devas ekzisti grandega nova aro da potencialaj novaj uzantoj de la lingvo. Sed kie tiuj milmiloj uzas la lingvon? Ili lernis en la reto. La reto estas vasta kaj libera. Sed, kiel Stano montris je la ekz-o de la Vikipedio, tie ne estas rimarkebla ia rilata milmila kresko. Mi ne vidas rilatan kreskon en Jutubo, mi ne vidas rilatan kreskon en aplikaj\u0302oj, mi ne vidas rilatan kreskon en sonlibroj, mi ne vidas rilatan kreskon en muziko, mi ne vidas rilatan kreskon en bitlibroj, mi ne vidas rilatan kreskon c\u0302e Libera Folio ktp."}, {"text_idx": "#000102", "text": "Simile ni scias pri 800.000 novaj eklernantoj c\u0302e Duolingo, pri 40.000 kiuj c\u0302iujare finas la kurson tie \u2013 kaj aliflanke pri kelkaj cent homoj, je kiuj malgrandig\u0302as la membraro de UEA c\u0302iujare. Kaj nun la sumo \u2013 kiel kalkuli tion?"}, {"text_idx": "#000106", "text": "Ni ne povas kalkuli precize, sed g\u0302enerala bildo klaras. C\u0302iuj sferoj, kie oni povus uzi Esperanton au\u0306 simple renkonti esperantistojn, montras c\u0302iujaran malkreskon. Tio estas la fakto. C\u0302io alia estas la kredo, do nemezurebla, nek diskutebla."}, {"text_idx": "#000108", "text": "Malgxusta matematika rezonado: eble estis progreso, sed pli da progreso en al nacilingvaj vikioj."}, {"text_idx": "#000109", "text": "C\u0302u bulgaroj kaj danoj multig\u0302is dum esperantistoj postrestis? Plia fabelo.\nKrome mi jam diris ke absoluta nombro de artikoloj kreataj c\u0302iutage restas sama dum lastaj dek jaroj au\u0306 ec\u0302 malkreskis. Fabeloj c\u0302iam malkongruas al realo."}, {"text_idx": "#000110", "text": "Oni ne povas konkludi el la nombro de Vikipediaj artikoloj al la nombro de realaj parolantoj. Tio klaregas se oni komparas la Danan kaj la Svedan Vikipediojn. Se la Esperanta Vikipedio momente relative stagnas, kredeble estas pro tio ke kelkaj kontribuantoj malkovris ke tio en si mem ne alkondukas la finan venkon."}, {"text_idx": "#000116", "text": "Eble (pli realisme: certe) UEA pereas, ne laste dank\u2019 al la heroaj penoj de siaj gvidantoj."}, {"text_idx": "#000119", "text": "Lu, mi ne vetos, c\u0302ar viaj s\u0302ancoj je venko ne estas malbonaj. Ne nepre pro mirakla rebonfartig\u0302o de UEA (kio tamen ja povas okazi, mirakloj ne tiom raras) sed c\u0302efe pro la ofta malrapido de pereoj."}, {"text_idx": "#000131", "text": "Ekspedicio al Oceanio, rezultoj: La rusa vojag\u0302anto parolis en la scienca biblioteko de la Krimea Federacia UniversitatoUsona prezidanto Biden proponis eks-c\u0302efon de Mastercard Ajay Banga kiel prezidanton de Monda BankoMoldavujo neis rusiajn asertojn, ke Ukrainujo planas ataki C\u0302ednestrionKanada Suprema Kortumo malakceptis apelacion de soldato kiu filmis sin mem sekse mistraki kolegonRusa fotisto Viktor Pinc\u0302uk prezentis sian novan ekspozicion \"Afganio, 2008\" en Simferopolo (Krimeo)"}]